તદ્દઉપરાંત રોડ અને બાંધકામોમાં એજન્સીઓને મુદ્દત વધારવાના મામલે તંત્રની નીતિ સામે સ્ટેન્ડિંગ સભ્યો રાતા-પીળા થયા હતા. વધુમાં ભળેલા ગામોમાં નંદઘરો બનાવવામાં તંત્રવાહકોની ‘પછી જોઇશુ’ની નીતિ સામે સભ્યોએ આડે હાથ લીધા હતા. ગંગાજળિયા તળાવમાં મલ્ટી પાર્કિંગનું કામ ચાલી રહ્યુ છે જે અડધુ નથી થયું ત્યાં જ ટેન્ડરોની આઇટમો વધારવાના મામલે સભ્યો ઉકળી ઉઠ્યા હતા અને ઠરાવને ફગાવી દીધો હતો.